Laine Mägi
Laine Mägi (aastani 1980 Laine Mihelson-Adamson; sündinud 3. veebruaril 1959 Kehras)[viide?] on eesti näitleja. Ta õppis aastatel 1969–1973 Eesti Riiklikus Koreograafilises Koolis ja lõpetas 1977. aastal Tallinna 32. Keskkooli. 1982. aastal lõpetas ta Tallinna Riikliku Konservatooriumi lavakunstikateedri 10.lennu. Aastatel 1976–1981 töötas ta baar-varietees Tallinn tantsijana. Aastatel 1982–1999 oli ta Endlas näitleja. Alates 1999. aastast on ta Eesti Draamateatris näitleja.[viide?] 1989. aastal asutas Laine Mägi Pärnus tantsutrupi Lancy ja 1996. aastal omanimelise eratantsukooli. Alates 1993. aastast on ta Eesti Muusika- ja Teatriakadeemia lavakunstikooli tantsu- ja lavalise liikumise õppejõud, 1998. aastast dotsent.[viide?]